**Farské oznamy**

**22. nedeľa v období rok B (29. 8. 2021)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | O Duchu Svätom | 18.00 |
| Štvrtok | Za povolania na kňazský stav | 18.00 |
| Piatok | O Najsvätejšom srdci Ježišovom, prvý piatok | 18.00 |
| Sobota | O Panne Márii | 7.00 a 18.00 Oblazov |
| Nedeľa | 23. nedeľa v období cez rok | 8.00 a 10.30 |

V stredu pozývam deti, študentov, pani učiteľky a učiteľov sláviť sv. omšu a ku sv. spovedi z príležitosti začatia nového školského roku vyprosovať si Božie požehnanie a múdrosť.

V stredu o 17.00 pozývam deti a mládež na nácvik piesní na faru a o 18.00 na detskú sv. omšu.

V stredu po sv. omši by sme mali nácvik s deťmi, ktoré pôjdu k prvému svätému prijímaniu, tak prosím o ich účasť.

Tento týždeň máme prvý piatok v mesiaci. Pozývam vás ku sv. spovedi. Spovedám každý deň pol hodinu pred sv. omšou a vo štvrtok od 17.00 a v piatok od 16.00 a bude vyložená Sviatosť oltárna na adoráciu. Sv. spoveď ukončím v piatok o 17.50 a pomodlíme sa pobožnosť k Božskému srdcu. Môžete si nahlásiť chorých ku sv. spovedi a ja sa s nimi dohodnem po tel. kontakte kedy ich prídem navštíviť.

V zbierke na opravu nášho kostola sme vybrali 1588 eur. Nech Boh odmení vašu štedrosť.

Na budúcu nedeľu bude prvonedeľná zbierka pre potreby farnosti, ktorú použijeme na opravu zavlhnutých stien a elektrickej inštalácie.

Srdečne Vás chcem pozvať na sv. omšu so Svätým Otcom do Šaštína 15.9. Bol by som veľmi rád, keby sme išli spolu. Bola by to naša prvá farská púť. Objednal som už i autobus. Cena na osobu je 10eur. Prosím, aby ste sa záväzne prihlasovali v sakristii. Škoda, že podmienkou tohto stretnutia so Sv. Otcom je plná zaočkovanosť, mohli by sme sa tohto stretnutia zúčastniť viacerí, ale budeme rešpektovať nastavené pravidlá. Tak isto je potrebné sa zaregistrovať na stránke www.navstevapapeza.sk

Pozývame všetkých ľudí dobrej vôle do služby dobrovoľníka počas návštevy Svätého Otca. Pred-registrácia dobrovoľníkov prebieha na webovej adrese **dobrovolnicipapez.abuba.sk**. alebo na <https://www.navstevapapeza.sk/sk/dobrovolnik> Ďakujeme, že ste ochotní prispieť k dôstojnému a bezpečnému priebehu Národnej púte s pápežom Františkom.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a prosím o upratovanie skupinku č. 16.

Želám vám peknú nedeľu.